Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 1 Pv 192/12/8810	Spišská Nová Ves, 20.6.2013
EEČ : 2-68-186-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 19.4.2012, spisová značka 1 Pv 192/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 19.4.2012, spisová značka 1 Pv 192/12/8810, bola určená obvinenému skúšobná doba v trvaní 12 mesiacov.
Odôvodnenie:
Uznesením Okresnej prokuratúry v Spišskej Novej Vsi sp. zn. 2Pv 191/12 z 19. 4. 2012 bolo podľa § 216 ods. 1 písm. a), b), c) Trestného poriadku podmienečne zastavené trestné stíhanie vedené proti obvinenému Jiřímu Polhošovi pre prečin krádeže podľa § 212 ods. 2 písm. d/ Trestného zákona za skutok spáchaný tak, že 3. 2. 2012 v katastri obce Markušovce z lesného porastu č. 546, parcely č. C-KN- 5025 patriacej do lesného pôdneho fondu zobral 0,05 m3 dreva borovice v hodnote 0,75 € ku škode Lesov SR, Odštepného závodu, ul. Obrancov mieru č. 6,  080 01 XXXXX. 

	 Podľa § 216 ods. 2 Trestného poriadku mu bola určená skúšobná doba v trvaní  12 mesiacov. Uznesenie o podmienečnom zastavení trestného stíhania nadobudlo právoplatnosť 11. 5. 2012. Skúšobná doba teda uplynula 11. 5. 2013. 

Z vyžiadaných správ ako aj z odpisu z registra trestov som zistil, že obvinený XXXXX v skúšobnej dobe sa nedopustil sa žiadneho trestného činu. Bol síce postihnutý 15. 11. 2012 pre priestupok proti občianskému spolunažívaniu podľa § 49 ods. 1 písm. d) zák. č. 372/1990 Zb. za skutok z 26. 8. 2012 pokutou 16,- €, avšak vzhľadom na to, že išlo o iný druh protispoločenského konania a na dlžku doby od jeho spáchania, možno konštatovať, že viedol napriek tomu riadny život.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život,  prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Vzhľadom na to, že obvinený XXXXX splnil podmienky § 217 ods.1 Trestného poriadku, preto bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Holotňák
prokurátor